Kas di Kòrsou

Kas di Kòrsou of Curaçaohuis (ofisialmente: Gabinete di Minister Plenipotensiario di Kòrsou, KGMC) ta e representashon ofisial di gobièrnu di Kòrsou na Hulanda, conforme Statuut pa Reino Hulandes. E minister plenipotensiario tin liderazgo general y ta wòrdu asistí pa un direktor y diferente hefe di departamentu.

Historia
Entre 1955 i 2010, Kòrsou, komo parti di pais Antias Hulandes, tabata wòrdu representá na Hulanda dor di Gabinete di Minister Plenipotensiario di Antias Hulandes, mihó konosi komo Antillenhuis. E gabinete tabata situá na Badhuisweg 173 na Den Haag. Ku e disolushon di Antias Hulandes dia 10 di òktober 2010, e islanan konstituyente a disidí di separá i e funshonnan di minister plenipotensiario i di Antillenhuis a keda abolí. Na mes momentu ei, Kòrsou a instalá un propio minister plenipotensiario, ku sede den e mesun edifisio na Badhuisweg. E promé minister plenipotensiario di Kòrsou tabata Sheldry Osepa.

Na 2014, KGMC a sali for di esaki i, despues di un lokalidat temporal, a muda na 2015 pa dos edifisio monumental den sentro di Den Haag, Prinsengracht 63-65.Jaarverslag 2020 - Kas di Kòrsou

Na 2025, a habri e promé biblioteka di Kòrsou den su edifisio, kual a haña e nòmber Biblioteka Diana Lebacs.Curaçaohuis in Den Haag opent bibliotheek ter ere van Diana Lebacs, curacao.nu (28 di yanüari 2025)

 Responsabilidatnan 
Gabinete di Minister Plenipotensiario di Kòrsou ta representá interesnan di Kòrsou na Hulanda i den Union Oropeo; ta duna informashon aktualisá tokante Kòrsou; ta ofresé servisio i ta sostené stakeholdernan relashoná ku Kòrsou; ta sostené aktividatnan kultural i promové un imágen positivo di e isla. E tambe ta sirbi komo punto di kontakto na Hulanda pa konseho di minister y diferente ministerio i instansia gubernamental na Kòrsou.

E organisashon ta konsistí di e siguiente departamentu:
 Asuntunan General i Hurídiko - ta duna sosten riba tereno hurídiko i polítika di maneho
 Komunikashon i Informashon - ta encarga ku komunikadonan públiko i aktvidatnan di promoshon
 Rekrutamentu i Selekshon - ta duna informashon tokante posishonnan di trabou den sektor públiko na Kòrsou.

 Minister Plenipotensiario di Kòrsou 

E minister plenipotensiario ta aktua komo representante di Kòrsou na Den Haag, sede di gobièrnu di Hulanda. E ta forma parti di Konseho di Minister di Reino, pero no ta forma parti di Konseho di Minister di Kòrsou. Esaki ta debi ku e no ta un 'minister den sentido estrikto'; e no ta responsabel na Parlamento di Kòrsou, sino ta raporta direktamente na e minister di asuntunan general di Kòrsou, kual kartera ta generalmente den man di e promé minister.

 Direktor di KGMC 
E direktor di KGMC tin un ròl di liderazgo den seno di Kas di Kòrsou i ta responsabel pa operashonnan diario komo pa maneho di personal. E ta sostené e minister plenipotensiario den su funshon i ta perkurá pa ehekushon di e maneho interno. 

For di òktober 2022, Xavier Prens ta sirbi komo direktor di KGMC.Jaarverslag Kas di Kòrsou 2022 – KGMC

 Link eksterno 
Wepsait ofisial - KGMC

Kategoria:Kòrsou
Kategoria:Gobièrnu